ུར་ཏེ།

ཟག་པར་བཅས་ཀུན་གཏན་སྤངས་པའི།།ཉན་རང་བྱང་སེམས་འཕགས་པ་གསུམ།།ཐོག་ཐས་ངག་གི་རྣམ་རིག་དང་།།རྐྱེན་རྒྱལ་གཅིག་ཁུར་ལུས་ཀྱིས་སོ།།དྲུག་པོ་སྒྲ་ཉམས་ཀྱི
སྐྱོན་ནི།སྤྱིར་སྭ་དང་།དལ་གསོ་དང་།སྡེབ་སྦྱོར་དང་།མཚམས་སྦྱོར་ཉམས་པ་སྟེ་སྐྱོན་བཞི་པོ་འདི་ཕལ་ཆེར་སཾ་སྲྀ་ཏའི་སྐད་ཀྱིས་སྦྱོར་བ་ལ་འབྱུང་བ་ཡིན་ཞིང་།སྐད་གཞན།
པཔའང་ཕྱོགས་མཐུན་རེ་འབྱུང་ཏེ།དེའང་བརྗོད་བྱའི་དོན་སྟོན་པའི་རྣམ་དགྱེ་དང་བརྡའ་དག་གི་འཇུག་པ་འཁུལ་ཞིང་བརྗོད་དོན་འབྲེལ་མེད་དུ་སོང་བ་སྒྲ་དམན་པ་འམ་ཉམས་པའི་སྐྱོན་ཏེ།
ཆོས་ཀྱི་དབྱིངས་ལ་སྤྲོས་བྲལ་དུ།།མཚན་དཔེར་གཟུགས་ཀྱིས་སྲུ་ལ་འཁྱུད།ཚངས་པས་གསུང་གིས་དབྱངས་ལྡན་པ།།ཐུབ་པ་རྣམས་ནི་དྲང་བས་འདུད།།དེའི་དམིགས་བསལ
སྐྱོན་མེད།གོ་དོན་ཀློང་དུ་མ་གྱུར་པས་བལྟས་ན་སྐྱོན་གྱི་རྣམ་པར་སྣང་ཡང་།དོན་གནད་ལོངས་ན་སྐྱོན་དུ་མི་འགྱུར་པ་སྟེ།སྤོས་བྲལ་ཆོས་ཀྱི་དབྱིངས་ལ་སྣང་།།།མཚན་དཔེགཟི་བྱིན་
འབར་བར་ལྡན།།ཆོས་སྙན་སྒྲོགས་ལས་འགྲོ་བ་རྣམས།།ཀུན་ནས་དགའ་བའི་དཔལ་སྟེར་བྱེད།།བདུན་པ་ངལ་གསོའམ་གཅོད་འཚམས་ཉམས་པའི་སྐྱོན་ནི།ཚིག་སྔ་གྱིའི་བར་གྱི

གཅོད་མཚམས་རྣམས་དེར་མ་ཕོག་པས་ཉན་པ་པོའི་རྣ་བར་མི་སྙན་པ་སྟེ།འཕགས་པ་བཞི་བསྐྱེད་ཡུམ་ཤེས་རབ།།ཕ་རོལ་དུ་ཕྱིན་རྡོ་རྗེ་དབྱངས།།ལྷ་མོའི
ཕྱག་ན་བསྣམ་རྒྱུད་མང་།།སྒྲེང་སྒྲ་ཐོས་པ་འཛིན་བདུད་རྩི།།དེའི་དམིགས་བསལ་སྐྱོན་མེད་ནི།འཕགས་བཞི་བསྐྱེད་ཡུམ་ཤེས་རབ་ཀྱི།།ཕར་ཕྱིན་རྡོ་རྗེ་དབྱངས་ལྷ་མོའི།།ཕྱག་སོར
ལ་གནས་བཻ་ཌཱུརྱའི།།རྒྱུད་མང་སྒྲ་ཡིས་མངོན་དགར་བྱས།།བརྒྱད་པ་སྡེབ་སྦྱོར་ཉམས་པ་ནི།ཆད་ལྷག་གི་སྐྱོན་ཏེ།བོད་སྐད་ལ་ཕྱོགས་མཚོན།སྟོན་དུས་སྤྲིན་དགར་ལྟར་གཡོ
བབའི།།འདུས་བྱས་རྣམས་མི་རྟག།དེ་ཕྱིར་ཡིད་བརྟན་མི་རུང་གྲོགས་དག།།སྙིང་ནས་བརྩོན་པར་མཛོད་ཅིག།ལྟ་བུ་སྟེ།འདི་ནི་སྙན་ངག་གི་ལུས་ཉམས་པ་ཡིན་པས་དམིགས
བསལ་སྐྱོན་མེད་དུ་འགྲོ་བའི་སྐབས་ནམ་ཡང་མེད་དོ།།དགུ་པ་མཚམས་སྦྱོར་ཉམས་པ་ནི།།ཚིག་སྔ་ཕྱི་ལ་དབྱངས་དང་གསལ་བྱེད་རྣམ་བཅད་ཀྱི་མཚམས་སྦྱོར་ཐོབ་ཀྱང་མ་སྦྱར་བར
མཚམས་སྦྱོར་མེད་པ་སྟེ།གྲུབ་པ་མཆོག་གི་མཐར་སོན་པ།།ལྕེ་བཙུན་སེ་དྷ་ཨི་ཤྭ་ར།།ཁྱོད་ཀྱི་རྣམ་ཐར་དང་མཚུངས་པ།།པདྨ་ཨ་ཀ་ར་ལས་སུ།།འདིར་སེང་གི་དབང་ཕྱུག

ལ་སེ་དྷེ་ཤྭ་ར་དང་།པདྨ་འབྱུང་གནས་ལ་པཪྻ་ཀ་ར་ཞེས་སྒྲའི་མཚམས་སྦྱོར་དགོས་རྒྱུ་ལ་དེ་ལྟར་མ་སྦྱར་བས་ཉམས་པའོ།།དམིགས་བསལ་ནི།མིང་དེ་གཉིས་ཀྱི་བར་དུ་ཤད་ཀྱིས
ཆོད་ན་དེའི་སྐྱོན་དུ་མི་འགྱུར་པ་སྟེ།སྣང་བཞི་མིཐར་སོན་དཔལ་སེ་དྷ།།ཨི་ཤྭ་ར་ཞེས་གྲུབ་པ་མཆོག།ལོ་ཀེ་ཤྭ་རའི་འཕྲུལ་པདྨ།།ཨ་ཀ་ར་དང་མཚུངས་པ་ཉིད།།ལྟ་བུའོ།།།
བཅུ་པ་འགལ་བའི་སྐྱོན་ནི།ཡུལ་དང་།དུས་དང་།སྨྱུ་རྩལ་དང་།འཇིག་རྟེན་དང་།རིགས་པ་དང་།ལུང་སྟེ་རྣམ་པ་དྲུག་པོ་དེ།སོ་སོ་རང་གི་གནས་ལུགས་ལ་ཇི་ལྟར་གྲགས།
ཤིང་གྲུབ་པ་བཞིན་དུ་མ་ཡིན་པར།དེ་ལགའགལ་བར་ཞུགས་ཤིང་གླ་ན་འགལ་བའི་སྐྱོན་ཏེ།དབྱེན་དྲུག་ལས།དང་པོ་ཡུལ་དངའགལ་བའི་སྐྱོན་ནི།།ཁ་བ་རིར་སྐྱེས་མ་ལ་ཡ་ཀླུང
དྲིས།།ནགས་ཀྱི་འབྲང་བུ་འགུགས་པའི་ངོ་མཚར་ལ།།བལྟ་བར་ཆས་པའི་གངས་ཀྱི་ལག་ལྡན་རྣམས།།།མི་བུལ་འཆི་མེད་ལྗོན་པའི་གྲིབ་བསིལ་བརྟེན།།གཉིས་པ་དུས་དང
འགལ་བའི་སྐྱོན་ནི།དབྱར་གསུམ་དལ་འགྲོ་འཆག་པའི་སྦུབས་སུ་ཡི་བ།སྟོན་དུས་རྨ་བྱ་མྱོས་པས་ཟློས་གར་བསྒྱུར།།དགུན་གྱི་པད་དཔལ་བུང་བའི་ལོངས་སྤྱོད་མཆོག།འབྲས།

ལྡན་ལྗིད་ཀྱིས་ནོན་གང་དཔྱིད་དུ་ཤེས།།གསུམ་པ་སྒྱུ་རྩལ་དང་འགལ་བའི་སྐྱོན་ནི།།དཔའ་བོ་གཡུལ་དུ་ཞུགས་པའི་རྩེ་དགའི་གར།།དགྲ་སྡེར་སིམ་པ
སྟེར་བའི་བདུད་རྩིའི་སྐྱེས།།ཆེས་ཆེར་ཁྲོས་པའི་བཞིན་གྱི་འཛུམ་དཀར་ཡང་།།སྟོན་ཟླ་གསར་བའི་དཔལ་གྱིས་མཚོན་མ་ཡིན།།བཞི་པ་འཇིག་རྟེན་དང་འགལ་བའི་སྐྱོན་ནི།རུ
སྦལ་སྤུ་ཡིས་བསྐྲུན་པའི་ཟ་འོག་གོས།།ལེགས་བགོས་མོ་གཤམ་ཕྲུ་གུ་གཉེན་སྡེར་བཅས།།རི་བོང་རཱ་ཅན་ཞོན་ནས་བསིལ་བའི་མེར།།ཁྲུས་ལ་ཞུགས་གང་དམུས་ལོང་འདྲེན
བྱེད་དཔྱིད།།ལྔ་པ་རིགས་པ་དང་འགལ་བའི་སྐྱོན་ལས།ནང་པའི་རིགས་པ་དང་འགལ་བ།།བདེ་བར་གཤེགས་པས་འདུས་བྱས་ཆོས་རྣམས་ཀུན།།གློག་དང་སྤྲིན་བཞིན་སྐད
ཅིག་གཡོ་བའི་ཚུལ།།གསུངས་མོད་བསྐལ་བ་དང་པོར་ཆགས་པའི་རི།།ད་དུང་མངོན་སུམ་མཐོང་ལ་སྐྱོན་དུ་ཅི།།ཡང་ཕྱི་རོལ་པའི་རིགས་པ་དང་འགལ་བ།ཆོས་རྣམས་རྒྱུ
མེད་ངོ་བོ་ཉིད་ཀྱིས་འབྱུང་།།གལ་ཏེ་རྒྱུ་ཡོད་དབང་ཕྱུག་རྒྱུར་འདོད་མོད།།སྟོན་དུས་སཱ་ལུ་ཞིམ་པོའི་སྙེ་མ་འདི།།ཞིང་པའི་སོ་ནམ་རྗེས་སུ་འགྲོ་ལྡོག་མཐོང་།།དྲུག་པ་ལུང་དང་།

འགལ་བའི་སྐྱོན་ནི།།གསོལ་བཞིའི་ཆོ་གར་མ་བརྟེན་དགེ་སློང་མཆོག།གཅིག་པུར་ཞི་ལ་ཞོན་པའི་སེམས་བསྐྱེད་དང་།།སྟོང་དང་རྟེན་འབྱུང་ཐ་དད་དབུ་མའི་ལམ།།བརྟེན་ན
བྱང་ཆེན་འབྲས་བུ་ཚེ་འདིར་བྱེད།།ལྟ་བུ་སྟེ་ཤེས་སླ་བས་མ་སྤྲོས་སོ།།དེ་དག་གི་དམིགས་པསལ་ནི།སྐབས་སུ་བབས་པའི་དུས་ངེས་འགར་སྐྱོན་དུ་མི་འགྱུར་བའང་ཡོད་དེ།དེ
ལ་ཡུལ་འགལ་དམིགས་བསལ་སྐྱོན་མེད་ནི།།གཞན་དག་ཞིང་འདིའི་བཀོད་པར་རྩོད་གྱུར་ཚེ།།རྩོད་ལྡན་ཞིང་འདི་འཕྲུལ་དགའ་ལས་ལྷག་པའི།།འབྱོར་བའི་ཁྱད་པར་སྟོན་པ
མཆོག་ཉིད་ཀྱིས།།བསྟན་དེས་འཁོར་གྱི་ཐེ་ཚོམ་བསལ་བར་མཛད།།ཡང་ན།བསོད་ནམས་བརྒྱ་མཚན་སྟོན་པའི་ཞབས་མཐིལ་ཟུང་།།རབ་འབར་མདག་མེ་སྤུང་འོབས་བཞག
པའི་མོད།།ཁྲུས་རྫིང་པད་དཀར་བཞད་པའི་ཀེ་སར་མདངས།།ལོག་ལྟའི་བཤེས་ལ་འཕྱ་བས་རྒོད་པ་བཞིན།།དུས་དང་འགལ་ཡང་དམིགས་བསལ་སྐྱོན་མེད་ནི།།ཀུན།།
བཟང་གཉིས་པ་དྲི་མེད་འོད་ཟེར་ཞབས།།གདོད་གཞིར་གཤེགས་ཚེ་རྒྱལ་ཟླའི་དམར་ཕྱོགས་སུ།།མེ་ཏོག་ཆར་བབས་དབང་གཞུའི་དྲ་བས་མཛེས།།འཁྱག་སྦུབས་ཆུར་ཞུས

ལ་དྲོད་སྨིན་གྱུར།།ཡང་ན།ཀྱེ་མ་དེང་སང་སྙིག་པ་སྤྱོད་སྡིག་པའི་འབྲས།།དབྱར་དུས་ཁ་བའི་རྡུལ་དང་བད་ཟན་གྱིས།།རྫིང་དང་མེ་ཏོག་རྩི་འབྲས།
ཡུད་ཀྱིས་སྐམ།།ས་གཞི་རྡོ་བ་ལྟ་བུར་གྱུར་འདིར་གཟིགས།།སྒྱུ་རྩལ་དང་འགལ་ཡང་དམིགས་བསལ་སྐྱོན་མེད་ནི།མི་བསུན་བདུད་དམག་ཁྲོས་པས་བསྣུན་པའི་མཚོན།།
བྱམས་ཆེན་ཐུབ་པའི་སྐུ་ལ་མེ་ཏོག་ཆར།།མི་སྙན་བརྗོད་གང་བསྟོད་དབྱངས་སྙན་པའི་སྤྲིན།།ཡིད་བསྲུབ་སྡེར་བཅས་རེ་བ་འབྲས་མེད་བྱས།།ཡང་ན།མི་གཙང་རྒྱལ་པ་དྲི་ང
སྒོ་དགུ་ཅན།།འདོད་པས་མྱོས་གྱུར་རིམ་པ་ཉམས་པའི་ཚིག།རྔབ་རྡི་བ་གཏམ་དང་འཁྱོལ་བའི་གོམ་ཚུགས་ཅན།།འཕྱོན་མ་འདིས་ཀྱང་སྲེད་ལྡན་བསླུ་བར་བྱེད།།འཇིག
རྟེན་དང་འགལ་ཡང་དམིགས་བསལ་སྐྱོན་མེད་ནི།ཐུབ་དབང་ཞབས་མཐིལ་བཀྲ་ཤིས་རེ་ཁཱ་ཆེ།།གསར་དུ་བཀོད་མཐུས་མྱོས་རྣམས་དྲན་པ་རྙེད།།ལོང་བས་གཟུགས་མཐོང་འཕྱེ།
པོ་འགྲོ་བར་ནུས།།ལྐུག་པས་སྨྲ་ཤེས་མྱ་ངན་ཡིད་སོས་བྱེད།།ཡང་ན།བགྲདཱ་བྱ་དགུ་བཅུས་དུབ་པའི་རྒན་གཞུག་གིས།།རིག་པ་ཞག་བདུན་སྒྲུབ་པའི་དེ་མ་ཐག།ལོ་བརྒྱད

བྱིས་པའི་གཟུགས་དང་རྣམ་དཔྱོད་བློས།།ས་བདག་དྲེགས་པ་གཞོམ་པའི་གཏམ་འདི་སྙན།།རིགས་པ་དང་འགལ་ཡང་དམིགས་བསལ་སྐྱོན་མེད་ནི།བདེན་བཞི་རྒྱུ་འབྲས་སྤང
གཉེན་ཚུལ་ལུགས་ལས།།རིང་བརྒལ་སྡུག་བསྔལ་བྱང་ཆུབ་ཀུན་འབྱུང་ལ་མ།།སྣང་སྲིད་དག་མཉམ་ལེ་ནས་སངས་རྒྱས་པའི།།འབྲས་བུ་ལམ་བྱེད་འཕགས་པའི་གཟིགས་ངོར
འཐད།།ཡང་ན།བསམ་མི་ཁྱབ་ཀྱང་བསམ་བྱ་ཀུན་གྱི་གཞི།།སྤྲོས་ལས་འདས་ཀྱང་སྤོས་ཀུན་འབྱུང་བའི་དབྱིངས།།བརྗོད་ལས་འདས་གང་བརྗོད་པའི་འབབས་སྟེགས
མཆོག།ཟུང་འཇུག་སེམས་ཀྱི་རྡོ་རྗེ་རྟོགས་གྱུར་ཅིག།ལུང་དང་འགལ་ཡང་དམིགས་བསལ་སྐྱོན་མེད་ནི།།སྤང་འགེགས་རྩོལ་བཅས་ལམ་ལ་མི་རེ་ཞིང་།།གྲངས་མེད
གསུམ་གྱི་དུས་ལ་ལྟོས་མིན་པར།།དབང་རྣོན་རྩེ་གཅིག་གྲོལ་བྱེད་རྡོ་རྗེ་ཐེག།གསང་མཆོག་རྒྱལ་པོ་འདི་དང་མི་འབྲལ་སྨོན།།ཡང་ན།ཐེག་བརྒྱད་བློ་ཡིས་ནམ་ཡང་རེག་མིན་
པའི།།འཆིང་གྲོལ་ལས་འདས་ཀུན་བཟང་དགོངས་པའི་ཞལ།།ཡེ་ཤེས་མངོན་བྱེད་གདོད་མའི་གསེང་ལམ་ནས།།གཞོན་ནུ་བུམ་སྐུར་གཏན་སྲིད་ཟིན་པར་ཤོག།ཞེས།

ལྟ་བུ་སྟེ།རྒྱན་གྱི་བསྟན་བཅོས་སྙན་ངག་གི་མེ་ལོང་ལས་ལེའུ་གསུམ་པ་སྟེ་གཞུང་ཡོངས་རྫོགས་ཀྱི་དཔེར་བརྗོད་པ་རེ་ཞིག་བསྟན་ཟིན་ཏོ།།
སླར་སྤྲས་པ།བརྟན་གཡོ་སྲིད་ཞིའི་སྦ་དབྱངས་དྭངས་མའི་བཅུད།།གཅིག་ཏུ་བསྐྱིལ་བ་ངག་དབང་ལྷ་མོ་མཆོག།མགྲིན་པར་རྗེས་ཆགས་ཉམས་འགྱུར་སྟོང་ལྡན་པའི།།
སྙན་ངག་བྱེ་བའི་འབྱུང་གནས་དཱཎྜིའི་ཞབས།།གང་གི་ཕུལ་བྱུང་གྲགས་པའི་གཏེར་ཆེན་པོ།།དུས་ཀྱི་མཐར་ཡང་མི་ཉམས་རྣམ་འཕེལ་པ།།ལེགས་བཤད་ནོར་བུའི་མེ་ལོང
འདིས་མཐུ་སྟེ།།འདི་དང་མཉམ་པའི་རྒྱན་བཟང་སྲིད་ན་སུ།།སྔོན་བྱོན་འཕགས་བོད་བློ་གསལ་ངང་མོའི་ཁྱུ།།གང་ལ་རྩེན་པ་ལྷོ་ཕྱོགས་ཡིད་ཀྱི་མཚོ།།རྒྱན་གསུམ་རླབས
ཕྲེང་འཛུམ་དཀར་རྒོད་ཉིད་དེ།།མཁས་མཆོག་ཚངས་པའི་ཡིད་དབང་འཆིང་བྱེད་ཀྱང་།།ཚུལ་འདིར་ཅུང་ཟད་སྦྱང་བར་བྱས་རྣམས་ཀྱང་།།མཁས་པའི་མདུན་ས་དག་ཏུ་རྒྱ
འོས་ན།།མཐའ་དག་རྣམ་དཔྱོད་ལྟོ་བར་བསྐྱིལ་ནུས་པའི།།དྲང་སྲོང་མཆོག་རྣམས་སུ་ཡིས་བཀུར་མི་བྱེད།།སྙན་ངག་ནོར་བུའི་གཏེར་མངོད་མཚུངས་མེད་པ།།རྒྱལ་པ

མཆོག་དང་རྒྱལ་སྲས་འཕགས་པའི་ཚོགས།།ངག་གི་རང་བཞིན་གྲུབ་པ་མཆོག་རྣམས་ཏེ།།གཞན་དག་འཕགས་བོད་མཁས་པའི་ཚོགས་རྣམས་སོ།།དེ་སླན་གདུལ
བྱའི་བློ་དང་ཉེར་འཚམས་པའི།།བརྒྱད་ཁྲི་བཞི་སྟོང་གསུང་ར་པ་དགོངས་འགྲེལ་བཅས།།རྗོད་བྱེད་སྙན་པའི་ཚིག་གིས་ཉེར་དྲངས་ནས།།དོན་ཟབ་བདུད་རྩི་སྙིང་གི།།
བུམ་པར་བསྐྱིལ།།ངེས་ན་རྒྱལ་བའི་བསྟན་པ་རིན་པོ་ཆེ།།ཡུན་དུ་གནས་བྱེད་མཁས་པའི་བྱ་བ་མཆོག།འཆད་རྩོད་རྩོམ་སྟེ་དེ་རྒྱུ་བཅུ་ཕྲག་རིག།ཡིན་ཕྱིར་བསྟན།།
འཛིན་རྣམས་ཀྱིས་འདོར་བྱ་མིན།།མཐར་འབྲས་ཐམས་ཅད་མཁྱེན་པའི་ཡེ་ཤེས་ཀྱང་།།རིག་པའི་གནས་ལྔར་གོམས་པའི་འབྲས་རྟགས་སུ།།གསུངས་མོད་དེ་རྒྱུ་བ་ཀག
ནས་དེའི་འབས་བུ།།སྒྲུབ་འདོད་སྐྱེ་བོ་མང་ཞིག་དེང་དུས་མཐོང་།།རང་བློ་ཤེས་བྱར་གོམ་པར་མ་ཆུས་སྐྱོན།།རྣམ་དག་མཁས་པའི་ག་ཞུང་ལ་བ་རྐོན་དུ་ཅི།།འདི་ན།
དམུས་ལོ་ང་ཉི་མ་མི་མཐོང་བ།།རང་སྐྱོན་ཉིད་ལས་གཞན་དུ་སུ་ཡིས་བསྐལ།།ཀྱེ་མ་དེ་འདྲའི་རིགས་ལ་ལེགས་བཤད་ཀྱི།སྒོ་འཕར་བརྒྱ་ཕྲག་ཕྱེས་ཀྱང་མགུ་དུས་ཅི།།

ཡིད་བཞིན་ནོར་བུ་རིན་ཐང་བྲལ་བ་ཡང་།།བླུན་པོས་མཐོང་ན་རྡོ་ཡི་གང་པུར་འཛིན།།སྔོན་བྱོན་འཇིག་རྟེན་མིག་གྱུར་མཁས་མང་གི།།
ལེགས་བཤད་རོ་བརྒྱ་ལྡན་པའི་ཁ་ཟས་ཀྱང་།།དེ་ང་དུས་རྩྭ་བཞིན་འདོར་ན་བདག་ལྟ་བུས།།བརྗོད་པས་ཅི་བྱ་་ང་ཉིད་ངལ་ངཙམ།།འོན་ཀྱང་ལྷག་བསམ
བཟང་པོའི་གཞན་དབང་གིས།།།རང་འདྲའི་བློ་གསལ་དག་ལ་སྨན་པའི་བློས།།སྔོན་བྱོན་སྨྲ་བའི་ཟླ་བ་མཆོག་རྣམས་ཀྱི།།གསུང་གི་རྗེས་སུ་འབྲང་ནས་ངས་འདི
བྱས།།དེ་ལྟ་ན་ཡང་བདག་བློ་རྨོངས་པའི་དྲིས།།ནོངས་པར་བྱས་གང་གཟུར་གན་ས་མཁས་ལ་བཤགས།།ལྷག་བསམ་མཐུ་དང་ཅུང་ཟད་བརྩོན་པའི་འབྲས།།།
རིག་ལམ་བསྟན་པ་རྒྱས་པའི་ཆེད་དུ་བསྔོ།།འདི་ན་ལེགས་པར་བཤད་པའི་སྣང་བའི་སྒོ།།ཅུང་ཟད་མཆིས་ཀུན་དགེ་བའི་བཤེས་ཀྱི་དྲིན།།དེ་སླད་དེ་ཡི
དགོངས་པ་ཡོངས་རྫོགས་ཤིང་།།རྣམ་གྲོལ་ཟག་མེད་ཡོན་གྱིས་འབྱོར་གྱུར་ཅིག།ང་དག་ཀྱང་སྐྱེ་ཀུན་འཇམ་དཔལ་ཡབ་ཡུམ་གྱི།།ཞབས་ཀྱི་ཆུ་སྐྱེས་བསྙེན

པའི་དཔལ་ཐོབ་ནས།།ལེགས་བཤད་འཛད་མེད་སྨྲ་བའི་སྤོབས་པ་ཡིས།།རྒྱལ་བའི་ཆོས་མཛོད་རྒྱ་མཚོ་འཛིན་གྱུར་ཅིག།བཀྲ་ཤིས་གང་ཞིག་ཟློག་མཐའ
བར་དགེ་བ།།བདེན་གསུང་དྲི་མེད་ཆོས་མཆོག་ནོར་བུའི་སྤྲིན།།ས་གསུམ་འཇིག་རྟེན་ཀུན་ཏུ་རྟག་ཁྱབ་པའི།།དགེ་མཚན་འདོད་དགུའི་ཆར་གྱིས་མཛེས་གྱུར
ཅིག།ཅེས་པའང་ཐམས་ཅད་མཁྱེན་པ་ཟེ་ཆེན་མ་ཧཱ་པཎྜི་ཏའི་ནང་ཐུགས་ཀྱི་སྲས་གཅིག།ཡུལ་ལྷོ་ཕྱོགས་ཀྱི་མཁས་པ་ཆེན་པོ་སྒྲ་དབྱངས་ཟླ་བ་འཆི་མེད་ལ
ཚོའི་སྐུ་གསུང་ཐུགས་ཀྱི་སྲས་མཆོག་ལྔ་རིག་སྨྲ་བའི་དབང་པོ་ངག་དབ་འཇམ་དཔལ་ལེགས་བཤད་རྒྱ་མཚོའི་བཀའ་དྲིན་ལས་རང་ལོ་བཅོ་ལྔ་པའི་ཐོག་འགྲེལ་ཆེན
ལེགས་བཤད་རོལ་མཚོ་དང་།རང་མེས་མ་ཧཱ་པཎྜི་ཏས་མཛད་པའི་དོན་འགྲེལ་དཔེར་བརྗོད་འཛམ་གླིང་ཐ་གྲུར་ཁྱབ་པའི་མཛེས་རྒྱན་གྱི་སྟེང་ནས་གོ་ཁྲིད་དང་རྩོམ
རྒྱུག་བཅས་ལམ་འདིར་བག་ཆགས་ཙམ་ཐེབ་པ་ཤཱཀྱའི་དགེ་སློང་དབྱངས་ཅན་དགྱེས་པའི་སྡེས་བློ་གསལ་དོན་གཉེད་ཅན་རྣམས་ལ་སྨན་པའི་བསམ་པས་སྔར་བྲིས་པ་ལས།།

ཅུང་ཟད་ཚིག་སྣ་བསྡུས་ཏེ་རང་གནས་ཟེ་ཆེན་བསྟན་གཉིས་དར་རྒྱས་གླིང་ཡང་དབེན་པདེ་མཆོག་བཀྲ་ཤིས་དགེ་འཕེལ་དུ་བྲིས་པ་དགེ་ལེགས་ཀྱི
སྣང་བས་ཕྱོགས་ཀུན་ཏུ་ཁྱབ་པའི་རྒྱུར་གྱུར་ཅིག།བཀྲ་ཤིས་དཔལ་འབར་འཛམ་གླིང་རྒྱན་གྲུབ་ཤོག།དགེའོ།།དགེའོ།།དགེའོ།།།